# Anglikaaninen kirkko

### Wikipedia

Anglikaaninen kirkko on Englannin uskonpuhdistuksen myötä syntynyt kristillinen kirkkokunta, johon kuuluu tällä hetkellä maailmanlaajuisesti yli 77 miljoonaa jäsentä. Se on katolisen kirkon ja ortodoksisen kirkon jälkeen maailman kolmanneksi suurin kristillinen kirkkoyhteisö. Yhteisön suurin jäsen on Englannin kirkko, jonka Canterburyn arkkipiispalla on primus inter pares, ensimmäinen vertaistensa joukossa -asema kirkossa. Anglikaanista kirkkoa kutsutaan joissakin maissa (lähinnä Pohjois-Amerikassa) episkopaaliseksi kirkoksi.

Anglikaaninen kirkko syntyi alun perin poliittisista syistä, kun Englannin kuningas Henrik VIII halusi avioeron, jota katolisen kirkon päämies paavi ei hänelle myöntänyt. Niinpä Henrik irrotti Englannin kirkon katolisesta kirkosta vuonna 1534. Päätökseen vaikuttivat myös lukuisat katolisen kirkon hallussaan pitämät maa-alueet, jotka kuningas tahtoi itselleen. Hän uskoi uskonpuhdistuksen toteuttamisen protestanttisille kristityille. Englannin kuninkaasta tuli kuitenkin kirkon päämies.

Anglikaanisen kirkon oppi on ilmaistu sen tunnustuskirjassa "39 artiklaa" vuodelta 1562. Myös jumalanpalvelusta ja kirkkojärjestystä koskeva ohjeellinen teos "The Book of the Common Prayer" on peräisin 1500-luvulta. Anglikaanisen uskon ja opin perustana on Raamattu ja Apostolinen uskontunnustus. Anglikaanisen kirkon 39 artiklaa ovat yhdistelmä luterilaisista, kalvinistisista ja katolisista uskonlauseista.

Anglikaaninen kirkko on nykyisin hyvin ekumeeninen ja edustaa yleensä välimuotoa katolisuuden ja protestanttisuuden välimaastossa. Sisäisesti anglikaaninen kirkko on kuitenkin jakaantunut kolmeen päähaaraan: korkeakirkollisuus (High Church), joka korostaa liturgiaa ja perinnettä, matalakirkollisuus (Low Church), joka korostaa pietismiä, evankeliointia ja karismaattisuutta, sekä laveakirkollisuus (Broad Church), joka korostaa liberaaleja ja kontekstuaalisia teologisia tulkintoja sekä suvaitsevaisuutta.

Anglikaanisen kirkon ensimmäinen naispiispa, Katharine Jefferts Schori vihittiin 19. kesäkuuta 2006 Yhdysvaltojen The Episcopal Churchin johtoon.

Suomen evankelis-luterilaisella kirkolla on ehtoollisyhteys Englannin ja Irlannin anglikaanisten kirkkojen kanssa (Porvoon sopimus, 1996). Suomessa anglikaaninen kirkko toimii rekisteröityneenä uskonnollisena yhdyskuntana nimellä The Anglican Church in Finland.

Haettu osoitteesta http://fi.wikipedia.org../../../a/n/g/Anglikaaninen_kirkko.html

Luokka: Anglikaaninen kirkko

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Español
- Esperanto
- Français
- Interlingua
- 日本語
- Italiano
- Norsk (bokmål)
- Polski
- Русский
- Svenska
- 中文